pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พม. ช่วยเหลือ "กลุ่มเปราะบาง" ที่ได้รับผลกระทบจากโควิด-19 ทั่วประเทศแล้วกว่า 66,000 คน
วันอาทิตย์ที่ 5 กันยายน 2564
พม. ช่วยเหลือ "กลุ่มเปราะบาง" ที่ได้รับผลกระทบจากโควิด-19 ทั่วประเทศแล้วกว่า 66,000 คน
....
หลังจากที่ กระทรวงการพัฒนาสังคมและความมั่นคงของมนุษย์ (พม.) ได้จัดตั้งศูนย์ปฏิบัติการบริหารภาวะวิกฤติโควิด-19 ขึ้น เพื่อเป็นศูนย์กลางด้านข้อมูลและการช่วยเหลือกลุ่มเปราะบางนั้น
.
ได้ดําเนินการลงพื้นที่ช่วยเหลือกลุ่มเปราะบางทั้งเด็ก ผู้สูงอายุ คนพิการ คนเร่ร่อน และผู้ด้อยโอกาสที่ได้รับผลกระทบจากโควิด-19 อย่างต่อเนื่อง
.
ระหว่างวันที่ 28 ก.ค. 64 - 30 ส.ค. 64 ได้ช่วยเหลือประชาชนกลุ่มดังกล่าวไปแล้ว จํานวน 66,048 ราย แบ่งเป็นพื้นที่ กทม. 8,670 ราย และส่วนภูมิภาค 57,378 ราย ประกอบด้วย
.
1. เด็กและเยาวชน 11,489 ราย
2. คนพิการ 14,842 ราย
3. ผู้สูงอายุ 9,697 ราย
4. ผู้ป่วยติดเตียงและป่วยเรื้อรัง 1,153 ราย
5. คนเร่ร่อนและคนไร้ที่พึ่ง 2,355 ราย
6. สตรีตั้งครรภ์ 126 ราย
7. ผู้ประสบปัญหาทางสังคมอื่น ๆ 26,386 ราย
.
หากประชาชนที่กําลังประสบปัญหาทางสังคมต้องการความช่วยเหลือ สามารถติดต่อได้ที่
1. ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง
2. สายด่วนคนพิการ โทร. 1479 บริการ 24 ชั่วโมง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.สุชาติ ส่ง ‘ที่ปรึกษา’นำเครือข่ายอาสาสมัครแรงงาน ร่วมใจพัฒนาวัดบำเพ็ญสาธารณประโยชน์เฉลิมพระเกียรติในหลวงรัชกาลที่ 10
วันจันทร์ที่ 25 กรกฎาคม 2565
รมว.สุชาติ ส่ง ‘ที่ปรึกษา’นําเครือข่ายอาสาสมัครแรงงาน ร่วมใจพัฒนาวัดบําเพ็ญสาธารณประโยชน์เฉลิมพระเกียรติในหลวงรัชกาลที่ 10
รมว.สุชาติ ส่ง ‘ที่ปรึกษา’นําเครือข่ายอาสาสมัครแรงงาน ร่วมใจพัฒนาวัดบําเพ็ญสาธารณประโยชน์เฉลิมพระเกียรติในหลวงรัชกาลที่ 10
วันที่25กรกฎาคม2565นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานในพิธีเปิดโครงการเฉลิมพระเกียรติพระบาทสมเด็จพระปรเมนทรรามาธิบดีศรีสินทรมหาวชิราลงกรณมหิศรภูมิพลราชวรางกูรกิติสมบูรณอดุลยเดชสยามินทราธิเบศรราชวโรดมบรมนาถบพิตรพระวชิรเกล้าเจ้าอยู่หัวโดยอาสาสมัครแรงงานจังหวัดเพชรบุรีร่วมใจอาสาพัฒนาบ้านเกิดประจําปี2565ณวัดพระรูปตําบลช่องสะแกอําเภอเมืองเพชรบุรีจังหวัดเพชรบุรีและเป็นประธานการประชุมอาสาสมัครแรงงานระดับตําบลจังหวัดเพชรบุรีประจําเดือนกรกฎาคม2565ณห้องประชุมสามัคคีธรรมวิทยาลัยสงฆ์เพชรบุรีซึ่งกิจกรรมดังกล่าวสํานักงานแรงงานจังหวัดเพชรบุรีจัดขึ้นเพื่อเฉลิมพระเกียรติพระบาทสมเด็จพระวชิรเกล้าเจ้าอยู่หัวรวมทั้งเป็นการเปิดโอกาสให้อาสาสมัครแรงงานและเครือข่ายร่วมกับภาคีในชุมชนทุกภาคส่วนทั้งภาครัฐภาคเอกชนและประชาชนทั่วไปได้บําเพ็ญประโยชน์เพื่อสาธารณะโดยการจัดกิจกรรมทําความสะอาดบริเวณวัดพระรูปโดยมีอาสาสมัครแรงงานและเครือข่ายผู้นําชุมชนองค์กรปกครองส่วนท้องถิ่นหัวหน้าส่วนราชการหน่วยงานสังกัดกระทรวงแรงงานจังหวัดเพชรบุรีเข้าร่วมในครั้งนี้ด้วย
นางธิวัลรัตน์กล่าวว่ารัฐบาลภายใต้การนําของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกระทรวงแรงงานภายใต้การกํากับดูแลของพล.อ.ประวิตรวงษ์สุวรรณรองนายกรัฐมนตรีและท่านสุชาติชมกลิ่นรัฐมนตรีว่าการกระทรวงแรงงานได้ให้ความสําคัญกับเครือข่ายอาสาสมัครแรงงานซึ่งถือเป็นกลไกสําคัญในการเชื่อมประสานภารกิจของกระทรวงแรงงานไปสู่ประชาชนในหมู่บ้านและชุมชนนําข้อมูลข่าวสารของกระทรวงแรงงานประชาสัมพันธ์ให้คนในชุมชนได้รับทราบเพื่อเป็นการยกระดับคุณภาพชีวิตของประชาชนให้ดียิ่งขึ้นซึ่งอาสาสมัครแรงงานและเครือข่ายทุกคนเป็นผู้ที่มีความเสียสละมุ่งมั่นตั้งใจทํางานให้กับกระทรวงแรงงานเพื่อพัฒนาประเทศไปสู่ความมั่นคงมั่งคั่งและยั่งยืนต่อไป
“กระทรวงแรงงานขอขอบคุณหน่วยงานที่เกี่ยวข้องทุกภาคส่วนรวมทั้งผู้นําชุมชนองค์กรปกครองส่วนท้องถิ่นอาสาสมัครแรงงานภาคีเครือข่ายและประชาชนทุกหมู่เหล่าที่มีส่วนร่วมในกิจกรรมบําเพ็ญประโยชน์สาธารณะในครั้งนี้ซึ่งกิจกรรมที่จัดขึ้นนี้เป็นการเชื่อมความพันธ์ที่สร้างความสามัคคีให้เกิดขึ้นกับประชาชนทุกหมู่เหล่าอันเป็นการแสดงออกซึ่งความจงรักภักดีต่อสถาบันพระมหากษัตริย์และเฉลิมพระเกียรติพระบาทสมเด็จพระวชิรเกล้าเจ้าอยู่หัวในหลวงรัชกาลที่10เนื่องในวันเฉลิมพระชนมพรรษา28กรกฎาคม2565อีกด้วย”นางธิวัลรัตน์กล่าวตอนท้าย
+++++++++++++++++++
กองเผยแพร่และประชาสัมพันธ์
25กรกฎาคม2565
รัฐบาลไทย-ข่าวทำเนียบรัฐบาล-ครม. อนุมัติหลักการร่าง พ.ร.ฎ.ควบคุมวิชาชีพ "นิติวิทยาศาสตร์ - สาขาอาชีวอนามัยและความปลอดภัย" ตามหลักวิชาการสากล
วันอาทิตย์ที่ 23 มกราคม 2565
ครม. อนุมัติหลักการร่าง พ.ร.ฎ.ควบคุมวิชาชีพ "นิติวิทยาศาสตร์ - สาขาอาชีวอนามัยและความปลอดภัย" ตามหลักวิชาการสากล
.....
ที่ประชุมครม. (18 ม.ค. 65) อนุมัติหลักการร่างพระราชกฤษฎีกากําหนดสาขาวิชาชีพวิทยาศาสตร์และเทคโนโลยีควบคุม (ฉบับที่ ..) พ.ศ. ....
.
เพื่อกําหนดให้สาขานิติวิทยาศาสตร์และสาขาอาชีวอนามัยและความปลอดภัย เป็นสาขาวิชาชีพวิทยาศาสตร์และเทคโนโลยีควบคุม เพิ่มขึ้น
.
ประโยชน์ของกฎหมายดังกล่าว เป็นการควบคุมดูแลความประพฤติของผู้ประกอบวิชาชีพดังกล่าวให้ถูกต้องตามจรรยาบรรณแห่งวิชาชีพ และเป็นไปตามหลักวิชาการที่เป็นสากล อีกทั้งยังเป็นการป้องกันความเสี่ยงต่อชีวิตและทรัพย์สินของผู้ปฏิบัติงาน ประชาชน และสิ่งแวดล้อม
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมเจ้าท่า เฝ้าระวังการรั่วไหลของน้ำมัน จังหวัดระยอง
วันพุธที่ 16 กุมภาพันธ์ 2565
กรมเจ้าท่า เฝ้าระวังการรั่วไหลของน้ํามัน จังหวัดระยอง
บริเวณจุดขนถ่ายน้ํามันในทะเลของ บมจ.ตาร์ ปิโตรเลียม รีไฟน์นิ่ง (SPRC) ซึ่งกรมเจ้าท่าได้มีคําสั่งระงับการใช้งานทุ่นเทียบเรือดังกล่าวไปแล้วตั้งแต่วันที่ 26 มกราคม 2565 นั้น
โดยเมื่อวันที่ 10 กุมภาพันธ์ 2565 กรมเจ้าท่า ได้ออกประกาศสํานักงานเจ้าท่าภูมิภาคสาขาระยอง ที่ 6/2565 เรื่อง การแจ้งเตือนให้ระมัดระวังการเดินเรือบริเวณพื้นที่ปฏิบัติงานขจัดคราบน้ํามันจังหวัดระยองและได้เข้าแจ้งความร้องทุกข์กล่าวโทษต่อพนักงานสอบสวน สภ.มาบตาพุด เพื่อดําเนินคดีกับบริษัท SPRC และบุคคลที่เกี่ยวข้องในความผิดตามมาตรา 119 ทวิ และมาตรา 297 แห่งพระราชบัญญัติการเดินเรือในน่านน้ําไทย
สําหรับสถานการณ์ปัจจุบัน กรมเจ้าท่า โดยสํานักงานเจ้าท่าภูมิภาคสาขาระยอง ได้นําเรือ​ตรวจการณ์​เจ้าท่า 175 และเรือตรวจการณ์ 802 พร้อมเจ้าหน้าที่ ตรวจตราทางน้ํา สนับสนุนภารกิจเรือขจัดคราบน้ํามันโดยลาดตระเวน​บริเวณพื้นที่ขจัดคราบ​น้ํามัน และเรือตรวจการณ์​เจ้าท่า 804 ลาดตระเวน​บริเวณ ทุ่น SPM เพื่อตรวจสอบว่ามีการเฝ้าระวังการรั่วไหล โดยมีเรือ FS9, FS6, FS12, ธวัชชัย และ FS4 เข้าพื้นที่สนับสนุนการเฝ้าระวังบริเวณชายฝั่ง พร้อมกันนี้ บริษัท SPRC ได้เตรียมพร้อมทุ่นกักน้ํามันกลางทะเล โดยมีเรือ RS35 RS22 RS38 RS33 RS25 Sriracha 35 Sriracha 28 Sriracha 881 SC discovery รุ่งนที 5 รุ่งนที 7 รุ่งนที 8 เรือประมง 5 ลํา สําหรับการเฝ้าระวังพื้นที่น้ําตื้นและตามแนวชายฝั่ง
ทั้งนี้ บริษัท ฯ ได้มีการเตรียมใช้แผ่นซับน้ํามัน บูมซับน้ํามัน และเตรียมเครื่องพ่นน้ํายาแบบละอองไว้ หากกรณีเจอกลุ่มน้ํามัน ซึ่งต้องขออนุญาต​กรมเจ้าท่าก่อนดําเนินการ หากน้ําลึกเกิน 10 เมตร เตรียมพร้อมทุ่นกักน้ํามัน และทีมเฝ้าระวังและป้องกันการรั่วไหลเพิ่มเติมบริเวณทุ่น SPM ก่อนกรมเจ้าท่าจะอนุญาตเข้าไปดําเนินการซ่อมแซมท่อเพื่อป้องกันการรั่วไหล โดยบริษัทฯ ได้เตรียมกําลังคนและอุปกรณ์สําหรับทําความสะอาดชายฝั่ง จํานวนกว่า 100 นาย บริเวณหาดแม่รําพึง - เขาแหลมหญ้า บริเวณทุ่นปากร่อง IRP และแหลมเจริญ - แหลมรุ่งเรือง เฝ้าระวังอย่างต่อเนื่อง
รัฐบาลไทย-ข่าวทำเนียบรัฐบาล-ปลื้ม ! ไทยเตรียมส่งออกข้าว 44,000 ตัน ไปอิรักครั้งแรกในรอบ 7 ปี นายกฯ พร้อมสนับสนุนผู้ส่งออกไทยทำการตลาดโลก
วันเสาร์ที่ 31 กรกฎาคม 2564
ปลื้ม !  ไทยเตรียมส่งออกข้าว 44,000 ตัน ไปอิรักครั้งแรกในรอบ 7 ปี  นายกฯ พร้อมสนับสนุนผู้ส่งออกไทยทําการตลาดโลก
ปลื้ม !  ไทยเตรียมส่งออกข้าว 44,000 ตัน ไปอิรักครั้งแรกในรอบ 7 ปี  นายกฯ พร้อมสนับสนุนผู้ส่งออกไทยทําการตลาดโลก
นายอนุชา บูรพชัยศรี โฆษกประจําสํานักนายกรัฐมนตรี เผยพลเอกประยุทธ์ จันทร์โอชา นายกรัฐมนตรีได้รับรายงานการเตรียมส่งออกข้าวไทยจํานวน 44,000 ตันไปยังอิรักเป็นครั้งแรกในรอบ 7 ปี เรียกคืนความเชื่อมั่นข้าวไทยในตลาดอิรัก โดยรัฐบาลพร้อมผลักดันภาคเอกชนและผู้ส่งออกไทย เปิดตลาดข้าวไทยในประเทศใหม่ๆ เพิ่มเติมจาก 3 ตลาดหลัก ได้แก่ ตลาดพรีเมียม ตลาดทั่วไป และตลาดเฉพาะ ซึ่งการส่งออกข้าวไปอิรักในครั้งนี้ ยังจะส่งผลดีแก่เกษตรกรผู้ปลูกข้าวอีกด้วย
โฆษกรัฐบาลยังเปิดเผยว่า ข้าวขาว 100% ของไทยจํานวน 44,000 ตัน ซึ่งจะส่งออกไปในช่วงกลางเดือนสิงหาคมนี้ ถือเป็นข้าวไทยล็อตแรกที่ถูกส่งออกไปยังตลาดอิรักในรอบ 7 ปี หลังจากที่อิรักได้ระงับการนําเข้าข้าวจากไทย ซึ่งคาดว่าหลังจากนี้ ผู้ส่งออกไทยจะสามารถส่งออกข้าวไทยไปยังอิรักได้ต่อเนื่อง รวมทั้งรัฐบาลพร้อมสนับสนุนให้ผู้ส่งออกไทยทําการตลาดสินค้าเกษตรไทยในประเทศเอเชีย ตะวันออกกลาง และภูมิภาคอื่น ๆ อย่างต่อเนื่อง นายกรัฐมนตรียังได้กําชับให้กระทรวงพาณิชย์เร่งประชาสัมพันธ์ข้าวและสินค้าเกษตรไทยเพื่อเพิ่มส่วนแบ่งในตลาดโลก ทดแทนความต้องการบริโภคภายในประเทศที่ชะลอตัวจากภาวะเศรษฐกิจและวิกฤตโควิด-19
รัฐบาลไทย-ข่าวทำเนียบรัฐบาล-ถูกใจชุมชน! นำร่อง “ร้านข้าวแกง 20 บาท” บางพลัด - บางกอกน้อย ตั้งเป้าขยายทั่ว กทม. ร้านที่สนใจ ติดต่อ สายด่วนธงฟ้า 1569
วันจันทร์ที่ 7 กุมภาพันธ์ 2565
ถูกใจชุมชน! นําร่อง “ร้านข้าวแกง 20 บาท” บางพลัด - บางกอกน้อย ตั้งเป้าขยายทั่ว กทม. ร้านที่สนใจ ติดต่อ สายด่วนธงฟ้า 1569
.....
กระทรวงเกษตรและสหกรณ์ และกระทรวงพาณิชย์ ร่วมกับเครือข่ายภาคเอกชน จัดโครงการ “ข้าวแกง 20 บาท ถูกใจชุมชน” นําร่อง 10 ร้านค้า ในชุมชนเขตบางพลัดและบางกอกน้อย เพื่อบรรเทาภาระค่าครองชีพให้แก่ประชาชน โดยโครงการฯ สนับสนุนวัสดุอุปกรณ์ ปัจจัยการผลิต และวัตถุดิบต่าง ๆ เช่น เนื้อไก่ ไข่ไก่ ให้พ่อค้าแม่ค้าที่เข้าร่วมโครงการนําไปปรุงเป็นข้าวแกง จําหน่ายแก่ประชาชนในราคา 20 บาท
.
รวมถึงมอบเมล็ดพันธุ์พืชผักสวนครัวแก่ตัวแทนชุมชนเพื่อไปปลูกใช้ในครัวเรือน และหากเหลือใช้สามารถนําส่งขายแก่ร้านข้าวแกงในโครงการฯ ได้ ทั้งนี้ ตั้งเป้าหมายให้มีร้านข้าวแกง 20 บาททั่ว กทม. ชุมชนละอย่างน้อย 1 ร้าน ร้านข้าวแกงที่สนใจเข้าร่วมโครงการฯ ติดต่อได้ที่ ไลน์แอด @khowgang20baht หรือ โทร. 025075682 หรือสายด่วนธงฟ้า 1569
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ชัยวุฒิ ลงพื้นที่สิงห์บุรี รับฟังปัญหา พร้อมช่วยเหลือบรรเทาความเดือดร้อนประชาชน เผยโครงการผันน้ำจากลุ่มแม่น้ำสาละวิน เพิ่มต้นทุนน้ำเขื่อนภูมิพลช่วยภาคเกษตรลุ่มน้ำเจ้าพระยา
วันจันทร์ที่ 29 พฤศจิกายน 2564
ชัยวุฒิ ลงพื้นที่สิงห์บุรี รับฟังปัญหา พร้อมช่วยเหลือบรรเทาความเดือดร้อนประชาชน เผยโครงการผันน้ําจากลุ่มแม่น้ําสาละวิน เพิ่มต้นทุนน้ําเขื่อนภูมิพลช่วยภาคเกษตรลุ่มน้ําเจ้าพระยา
ชัยวุฒิ ลงพื้นที่สิงห์บุรี รับฟังปัญหา พร้อมช่วยเหลือบรรเทาความเดือดร้อนประชาชน เผยโครงการผันน้ําจากลุ่มแม่น้ําสาละวิน เพิ่มต้นทุนน้ําเขื่อนภูมิพลช่วยภาคเกษตรลุ่มน้ําเจ้าพระยา
เมื่อวันที่29พฤศจิกายน2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม เดินทางพบปะเยี่ยมเยียนกํานันผู้ใหญ่บ้านในพื้นที่จ.สิงห์บุรีในระหว่างเป็นประธานเปิดกิจกรรมจิตอาสา“รู้รักสามัคคีรักษ์สิ่งแวดล้อมพัฒนาคุณภาพชีวิต”ณห้องประชุมโรงเรียนสิงห์บุรีจ.สิงห์บุรี โดยกล่าวย้ําว่าตามที่นายกรัฐมนตรีพล.อ.ประยุทธ์จันทรโอชาได้กําชับให้รัฐมนตรีและคณะลงพื้นที่เพื่อรับฟังปัญหาและดูแลพี่น้องประชาชนที่เดือดร้อนช่วงที่ผ่านมาได้ลงพื้นที่ดูแลปัญหาน้ําท่วมในพื้นที่ราบลุ่มภาคกลางซึ่งทุกฝ่ายก็ร่วมกันดูแลแก้ไขปัญหาเป็นอย่างดีซึ่งรัฐบาลมองการแก้ปัญหาในระยะยาวโดยเฉพาะในพื้นที่ราบลุ่มภาคกลางปัญหาหลักคือพี่น้องประชาชนขาดน้ําในการทําเกษตรประสบภัยแล้วมาตลอดช่วง2-3ปีกรณีนี้รัฐบาลได้มีการศึกษาโครงการผันน้ําจากลุ่มน้ําสาละวินเพื่อเพิ่มปริมาณน้ําในเขื่อนภูมิพลเพื่อให้เพียงพอต่อการทํานาทําเกษตรในพื้นที่ภาคกลาง คาดว่าอีกไม่นานโครงการนี้จะเป็นรูปธรรมจะทําให้เรามีต้นทุนน้ําในเขื่อนมากขึ้นด้านสถานการณ์โควิด-19ในจ.สิงห์บุรีเองก็ได้รับความร่วมมือจากพี่น้องประชาชนเป็นอย่างดีในการเข้ารับการฉีดวัคซีนซึ่งตรงนี้เราต้องดําเนินชีวิตแบบใหม่ที่ต้องเข้มงวดป้องกันตัวเองตามมาตรฐานด้านสาธารณสุขเพื่อพร้อมรับมือกับการเปิดประเทศตามนโยบายของรัฐบาลต่อไป
************
รัฐบาลไทย-ข่าวทำเนียบรัฐบาล-ครม. รับทราบ “แนวทางส่งเสริมยานยนต์ไฟฟ้าในประเทศ” เร่งขับเคลื่อนสู่ความเป็น Detroit of Asia
วันพุธที่ 16 กุมภาพันธ์ 2565
ครม. รับทราบ “แนวทางส่งเสริมยานยนต์ไฟฟ้าในประเทศ” เร่งขับเคลื่อนสู่ความเป็น Detroit of Asia
.....
ที่ประชุม ครม. (15 ก.พ. 65) รับทราบแนวทางการดําเนินงานส่งเสริมยานยนต์ไฟฟ้า ตามผลการประชุมคณะกรรมการนโยบายยานยนต์ไฟฟ้าแห่งชาติ ครั้งที่ 3/2564 และครั้งที่ 1/2565
.
เพี่อส่งเสริมให้เกิดการผลิตการใช้ยานยนต์ไฟฟ้าในประเทศ ให้เป็นไปตามเป้าหมายการผลิตและการใช้ยานยนต์ไร้มลพิษ (Zero Emission Vehicle: ZEV) ของยานยนต์ทุกประเภท ดังนี้
.
ช่วง 2 ปีแรก (ปี 65 - 66) ให้ความสําคัญกับการสร้างแรงจูงใจให้เกิดการใช้ยานยนต์ไฟฟ้าในประเทศอย่างกว้างขวางโดยเร็ว ด้วยการยกเว้นหรือลดอากรนําเข้า ลดอัตราภาษีสรรพสามิต และ/หรือให้เงินอุดหนุนตามเงื่อนไขที่กําหนด เพื่อเพิ่มอุปสงค์ยานยนต์ไฟฟ้าในภาพรวม และสร้างแรงจูงใจดึงดูดการลงทุนในอุตสาหกรรมยานยนต์ไฟฟ้า
.
ใน 2 ปีถัดไป (ปี 67 - 68) ให้ความสําคัญกับการส่งเสริมการใช้ยานยนต์ไฟฟ้าที่ผลิตในประเทศเป็นหลัก ยกเลิกการยกเว้น/ลดอากรนําเข้ารถยนต์สําเร็จรูปทั้งคัน (CBU) แต่คงมาตรการลดอัตราภาษีสรรพสามิต และ/หรือให้เงินอุดหนุนตามเงื่อนไขที่กําหนดต่อไป
.
นอกจากนี้ ยังได้กําหนดมาตรการเพิ่มเติมเพื่อสนับสนุนการผลิตรถยนต์/รถจักรยานยนต์ไฟฟ้าในประเทศ เช่น
.
- ยกเว้นอากรขาเข้าสําหรับชิ้นส่วนที่มีการนําเข้าในช่วงปี 65 - 68
- ให้นับมูลค่าของเซลล์แบตเตอรี่ที่นําเข้าเป็นต้นทุนการผลิตที่เกิดขึ้นในประเทศสําหรับการคํานวณมูลค่าเพิ่มในประเทศ ได้ไม่เกินร้อยละ 15 ของราคายานยนต์ไฟฟ้าหน้าโรงงาน
- ผลิตรถยนต์/รถจักรยานยนต์ไฟฟ้าในประเทศ เพื่อชดเชยการนําเข้าในช่วงแรก (กรณีผลิตชดเชย ภายในปี 67 ให้ผลิตเท่ากับจํานวนที่นําเข้าในปี 65 - 66 และหากจําเป็นต้องขยายเวลา ให้ผลิตชดเชยถึงปี 68
- ผลิตหรือใช้แบตเตอรี่ที่ผลิตหรือประกอบในประเทศตามเงื่อนไขที่กําหนด
.
ทั้งนี้ รัฐบาลเห็นถึงความจําเป็นในการส่งเสริมยานยนต์ไฟฟ้าของไทย เพื่อไม่ให้ไทยสูญเสียโอกาส และความเป็นผู้นําในอุตสาหกรรมยานยนต์ ซึ่งอุตสาหกรรมยานยนต์ไฟฟ้าด้วยพลังงานสะอาดและเทคโนโลยีที่ทันสมัยนั้น จะตอกย้ําความเป็น Detroit of Asia ของไทยได้
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-กรมสรรพากรเตือนอย่าหลงเชื่อมิจฉาชีพแอบอ้างติดตามให้ชำระหนี้ภาษีอากรค้างทางโทรศัพท์
วันพฤหัสบดีที่ 2 มิถุนายน 2565
กรมสรรพากรเตือนอย่าหลงเชื่อมิจฉาชีพแอบอ้างติดตามให้ชําระหนี้ภาษีอากรค้างทางโทรศัพท์
กรมสรรพากรแจ้งเตือนประชาชนให้ระมัดระวังอย่าหลงเชื่อมิจฉาชีพ โทรศัพท์แอบอ้างชื่อกรมสรรพากร แจ้งว่าเป็นผู้มีหนี้ภาษีอากรค้างชําระกับกรมสรรพากร ให้รีบดําเนินการชําระภาษีที่ค้างโดยเร็ว กรมสรรพากร ขอยืนยันว่าไม่มีนโยบายติดตามหนี้ภาษีอากรค้างทางโทรศัพท์
นายลวรณ แสงสนิท อธิบดีกรมสรรพากร เปิดเผยว่า “กรมสรรพากรได้รับแจ้งว่ามีมิจฉาชีพ โทรศัพท์แอบอ้างเป็นเจ้าหน้าที่กรมสรรพากร แจ้งไปยังประชาชนว่าเป็นผู้มีหนี้ภาษีอากรค้างชําระกับกรมสรรพากรให้รีบดําเนินการชําระหนี้ภาษีอากรที่ค้างดังกล่าว กรมสรรพากรจึงขอแจ้งเตือนประชาชนโปรดอย่าหลงเชื่อ โดยเด็ดขาด กรมสรรพากรไม่มีนโยบายในการติดตามหนี้ภาษีอากรค้างทางโทรศัพท์ พฤติการณ์ดังกล่าวเป็นการกระทําของมิจฉาชีพซึ่งอาจจะทําให้ท่านต้องสูญเสียทรัพย์สินหรือเกิดความเสียหายได้”
หากมีข้อสงสัยสอบถามรายละเอียดได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
รัฐบาลไทย-ข่าวทำเนียบรัฐบาล-บริษัท วิทยุการบินแห่งประเทศไทย จำกัด จับมือ วิทยาลัยนานาชาตินวัตกรรมดิจิทัล มหาวิทยาลัยเชียงใหม่
วันพุธที่ 29 มิถุนายน 2565
บริษัท วิทยุการบินแห่งประเทศไทย จํากัด จับมือ วิทยาลัยนานาชาตินวัตกรรมดิจิทัล มหาวิทยาลัยเชียงใหม่
มุ่งสร้างนวัตกร ส่งเสริมนวัตกรรมการบิน
บริษัท วิทยุการบินแห่งประเทศไทย จํากัด (บวท.) กระทรวงคมนาคม ร่วมกับ วิทยาลัยนานาชาตินวัตกรรมดิจิทัล มหาวิทยาลัยเชียงใหม่ ลงนามบันทึกความเข้าใจ “โครงการผลิตบัณฑิตพันธุ์ใหม่ เพื่อสร้างกําลังคนที่มีสมรรถนะสูง สําหรับอุตสาหกรรม New Growth Engine ตามนโยบาย Thailand 4.0 และการปฏิรูปการอุดมศึกษาไทย” เพื่อสนับสนุนนโยบายยุทธศาสตร์ชาติ 20 ปี และส่งเสริมให้เกิดการพัฒนาบุคลากรให้ตรงตามความต้องการของผู้ประกอบการ พร้อมผลักดันและสนับสนุนแนวคิดสร้างสรรค์ที่มีศักยภาพ
ดร.ณพศิษฏ์ จักรพิทักษ์ กรรมการผู้อํานวยการใหญ่ บวท.เปิดเผยว่า จากนโยบาย Thailand 4.0 ของรัฐบาล ที่ต้องการเปลี่ยนการขับเคลื่อนประเทศจากภาคอุตสาหกรรม ไปสู่การขับเคลื่อนประเทศด้วยเทคโนโลยีนวัตกรรม ซึ่ง บวท. ในฐานะหน่วยงานให้บริการการเดินอากาศ ให้ความสําคัญกับงานด้านการวิจัย พัฒนา และนวัตกรรม มาอย่างต่อเนื่อง โดยเล็งเห็นว่าอุตสาหกรรมทางการบินมีการปรับตัวอย่างรวดเร็ว และมีการนําเทคโนโลยีเข้ามาใช้ในระบบการทํางาน จึงได้มีการสนับสนุนส่งเสริมให้บุคลากรในองค์กร คิดริเริ่มสร้างสรรค์สิ่งใหม่ สร้างผลงานนวัตกรรม และนําเทคโนโลยีมาใช้ในการทํางาน ต่อยอดไปจนสามารถเกิดประโยชน์แก่ชุมชนใกล้เคียง และอุตสาหกรรมการบินของประเทศ ซึ่งที่ผ่านมาผลงานนวัตกรรม ที่เกิดจากนวัตกรของ บวท. ต่างได้รับการยอมรับทั้งในเวทีระดับประเทศและระดับโลก จึงเป็นโอกาสดีที่ บวท. จะร่วมมือกับ วิทยาลัยนานาชาตินวัตกรรมดิจิทัล มหาวิทยาลัยเชียงใหม่ ใน “โครงการผลิตบัณฑิตพันธุ์ใหม่ เพื่อสร้างกําลังคนที่มีสมรรถนะสูง สําหรับอุตสาหกรรม New Growth Engine ตามนโยบาย Thailand 4.0 และการปฏิรูปการอุดมศึกษาไทย” เพื่อแลกเปลี่ยนเรียนรู้ ทรัพยากรระหว่าง 2 หน่วยงาน ในการสร้างสรรค์ และพัฒนาต่อยอดแนวคิด ด้วยการ upskill – reskill ด้วยเทคโนโลยีให้กับเจ้าของแนวคิด เพื่อนําไปสู่การสร้างผลงานนวัตกรรม โดยมีทุนสนับสนุน 85 ทุน รวมเป็นเงิน 8.5 ล้านบาท
เมื่อวันที่ 8 มิถุนายน 2565 ที่ผ่านมา ดร.เพียงออ เลาหะวิไลย ประธานคณะกรรมการจัดการนวัตกรรม บวท. ให้เกียรติเป็นประธานในพิธีลงนามบันทึกความเข้าใจ “โครงการผลิตบัณฑิตพันธุ์ใหม่ เพื่อสร้างกําลังคนที่มีสมรรถนะสูง สําหรับอุตสาหกรรม New Growth Engine ตามนโยบาย Thailand 4.0 และการปฏิรูปการอุดมศึกษาไทย” ระหว่าง ดร.อรรณพ ธนัญชนะ รักษาการแทนผู้อํานวยการศูนย์วิจัยและบริการวิชาการนานาชาติ วิทยาลัยนานาชาตินวัตกรรมดิจิทัลมหาวิทยาลัยเชียงใหม่ และ ดร.ณพศิษฏ์ จักรพิทักษ์ กอญ.บวท. ณ สํานักงานใหญ่ บวท. ทุ่งมหาเมฆ ซึ่งนับเป็นก้าวที่สําคัญของการส่งเสริมและพัฒนาการจัดการนวัตกรรมของ บวท. ที่มีโอกาสได้นําไปแบ่งปันและต่อยอดให้เกิดประโยชน์ในวงการนวัตกรรมของประเทศต่อไป
รัฐบาลไทย-ข่าวทำเนียบรัฐบาล-อนุทิน เผย สธ. เตรียมความพร้อมระบบ HI / CI และรพ.สนาม รองรับผู้ติดเชื้อที่เพิ่มขึ้น
วันพฤหัสบดีที่ 6 มกราคม 2565
อนุทิน เผย สธ. เตรียมความพร้อมระบบ HI / CI และรพ.สนาม รองรับผู้ติดเชื้อที่เพิ่มขึ้น
รองนายกรัฐมนตรีและรัฐมนตรีว่าการกระทรวงสาธารณสุข ติดตามความพร้อมโรงพยาบาลสนามเลิดสิน เผย กระทรวงสาธารณสุขได้เตรียมความพร้อมทั้งระบบ Home Isolation / Community Isolation โรงพยาบาลสนาม รวมถึงมียาฟาวิพิราเวียร์ เวชภัณฑ์ เพียงพอรองรับจํานวนผู้ติดเชื้อ
รองนายกรัฐมนตรีและรัฐมนตรีว่าการกระทรวงสาธารณสุข ติดตามความพร้อมโรงพยาบาลสนามเลิดสิน เผย กระทรวงสาธารณสุขได้เตรียมความพร้อมทั้งระบบ Home Isolation / Community Isolation โรงพยาบาลสนาม รวมถึงมียาฟาวิพิราเวียร์ เวชภัณฑ์ เพียงพอรองรับจํานวนผู้ติดเชื้อที่เพิ่มขึ้น
วันนี้ (6 มกราคม 2565) ที่โรงพยาบาลสนามเลิดสิน กรุงเทพมหานคร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์ประพนธ์ ตั้งศรีเกียรติกุล ผู้ช่วยรัฐมนตรีประจําสํานักนายกรัฐมนตรี นายแพทย์สมศักดิ์ อรรฆศิลป์ อธิบดีกรมการแพทย์ ติดตามความพร้อมของโรงพยาบาลสนามเลิดสิน และให้สัมภาษณ์ว่า กระทรวงสาธารณสุขได้เตรียมความพร้อมรองรับจํานวนผู้ติดเชื้อที่เพิ่มขึ้น รวมถึงกําหนดมาตรการต่างๆ ให้มีความสอดคล้องและไม่กระทบกับระบบบริการทางด้านการแพทย์และสาธารณสุขปกติ โดยผู้ติดเชื้อที่มีอาการจะมีโรงพยาบาลสนามรับดูแล หากอาการหนักจะส่งตัวไปยังโรงพยาบาล ส่วนผู้ติดเชื้อที่ไม่มีอาการหรืออาการไม่มาก จะมีระบบ Home Isolation และ Community Isolation รองรับ
นายอนุทินกล่าวต่อว่า ในส่วนของโรงพยาบาลสนามหลายแห่งที่ปิดไปแล้วได้ทยอยเตรียมความพร้อมให้เป็น Community Isolation หากมีความจําเป็นต้องยกระดับสามารถดําเนินการได้อย่างรวดเร็ว เนื่องจากมีพื้นฐานการดูแลอยู่แล้วโดยมีโรงพยาบาลในสังกัดเป็นโรงพยาบาลแม่ข่ายสนับสนุน เช่น สังกัดกรมการแพทย์ มีโรงพยาบาลเลิดสิน โรงพยาบาลราชวิถี โรงพยาบาลนพรัตน์ราชธานี สถาบันประสาทวิทยา สถาบันสุขภาพเด็กแห่งชาติมหาราชินี เป็นต้น โดยขณะนี้โรงพยาบาลสนามยังมีเตียงเพียงพอสามารถรับผู้ติดเชื้อกลุ่มสีเขียวและสีเหลืองเข้ามาดูแลได้ นอกจากนี้ ยังมีสถาบันทันตกรรมดูแลผู้ติดเชื้อที่เข้าระบบ Home Isolation โดยจัดเวชภัณฑ์ ส่งอาหารให้ถึงบ้าน จากประสบการณ์ที่ผ่านมามั่นใจว่าจะมีความพร้อมรับมือกับสถานการณ์ได้ และประชาชนส่วนใหญ่มีความรู้และตระหนักเกี่ยวกับโรคนี้เป็นอย่างดี ส่วนยาฟาวิพิราเวียร์หรือยารักษาอื่นๆ ที่มีความจําเป็น ขณะนี้ยังมีเพียงพอ นอกจากนี้ ยังให้องค์การเภสัชกรรมซึ่งมีสารตั้งต้นยาฟาวิพิราเวียร์และได้รับการขึ้นทะเบียนกับ อย. แล้ว เตรียมการผลิตยาเพื่อดูแลผู้ติดเชื้อที่เพิ่มขึ้นด้วย ยืนยันว่าไม่มีปัญหายาขาดแคลน
“จากรายงานพบว่าขณะนี้ผู้ติดเชื้อส่วนใหญ่ได้รับการฉีดวัคซีนแล้ว คาดว่าอาการจะไม่รุนแรงจนถึงขั้นเข้า ICU หรือเสียชีวิต แสดงให้เห็นว่าวัคซีนสามารถป้องกันอาการรุนแรงและเสียชีวิตจากโควิด 19 ได้ อย่างไรก็ตาม แม้จะฉีดวัคซีนแล้วขอให้ทุกคนใช้ชีวิตด้วยความระมัดระวัง สวมหน้ากากอนามัย ล้างมือบ่อยๆ หลีกเลี่ยงสถานที่แออัดหรือมีการรวมตัวของคนจํานวนมาก จะช่วยให้เกิดความปลอดภัยจากโควิด 19 ทุกสายพันธุ์” นายอนุทินกล่าว
ทั้งนี้ โรงพยาบาลสนามเลิดสิน ให้การดูแลผู้ป่วยโควิด 19 กลุ่มสีเขียวและเหลืองได้ 191 เตียง ขณะนี้มีผู้ติดเชื้อรักษาอยู่ 82 ราย เป็นชาย 32 ราย หญิง 45 ราย เด็กชาย 1 ราย เด็กหญิง 4 ราย หากผู้ป่วยมีอาการเปลี่ยนแปลงหรือต้องการความช่วยเหลือฉุกเฉินจะส่งต่อรักษาที่โรงพยาบาลเลิดสินได้ทันที
************************************** 6 มกราคม 2565
รัฐบาลไทย-ข่าวทำเนียบรัฐบาล-นายกฯ กำชับสร้างความเข้าใจประชาชนอยู่ร่วมกับโควิด-19 อย่างปลอดภัย เตรียมผ่อนคลายมาตรการเพิ่ม ให้ ปชช.ใช้ชีวิตปกติมากที่สุด
วันอังคารที่ 8 กุมภาพันธ์ 2565
นายกฯ กําชับสร้างความเข้าใจประชาชนอยู่ร่วมกับโควิด-19 อย่างปลอดภัย เตรียมผ่อนคลายมาตรการเพิ่ม ให้ ปชช.ใช้ชีวิตปกติมากที่สุด
.....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม ย้ําทุกฝ่ายติดตามเฝ้าระวังสถานการณ์การแพร่ระบาดโรคโควิด-19 หลังพบผู้ติดเชื้อยอดพุ่งถึงหลักหมื่นติดต่อหลายวัน
.
กระทรวงสาธารณสุข ชี้แจงว่าแม้สายพันธุ์โอมิครอนจะแพร่กระจายเชื้อได้รวดเร็ว แต่อาการไม่ได้รุนแรงมากกว่าสายพันธุ์เดลตา ซึ่งปัจจุบันระบบสาธารณสุขสามารถรองรับผู้ป่วยที่มีอาการหนักเพื่อป้องกันการเสียชีวิตได้ ในส่วนผู้ป่วยที่ไม่มีอาการหรืออาการน้อยให้ใช้ระบบการรักษาที่บ้าน
.
พร้อมให้เร่งสร้างความเข้าใจว่า เราทุกคนสามารถอยู่ร่วมกับโควิด-19 ได้อย่างปลอดภัย หากปฏิบัติตามมาตรการป้องกัน ดูแลตนเองอย่างเคร่งครัด
.
ขณะเดียวกัน คาดว่าในการประชุม ศบค. ครั้งต่อไป จะพิจารณาทบทวนมาตรการควบคุมการแพร่รระบาดโควิด-19 รวมถึงมาตรการผ่อนคลายกิจการ กิจกรรม เพื่อให้ประชาชนสามารถกลับมาใช้ชีวิตได้เหมือนปกติมากที่สุด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เช็กเลย! สิทธิ์เงินเยียวยานักเรียน 2,000 บาท โรงเรียนรัฐ – เอกชน
วันจันทร์ที่ 16 สิงหาคม 2564
เช็กเลย! สิทธิ์เงินเยียวยานักเรียน 2,000 บาท โรงเรียนรัฐ – เอกชน
....
มาแล้ว ช่องทางการตรวจสอบสิทธิ์ตามมาตรการให้ความช่วยเหลือภาระค่าใช้จ่ายด้านการศึกษาในช่วงการแพร่ระบาดของโรคโควิด-19 โดยสนับสนุนค่าใช้จ่ายให้แก่ผู้ปกครอง 2,000 บาท/นักเรียน 1 คน ซึ่งคาดว่าจะเริ่มจ่ายได้ช่วงสิ้นเดือน ส.ค. – ก.ย. 64
.
สําหรับนักเรียนในสถานศึกษาสังกัด สพฐ. สามารถตรวจสอบสิทธิ์ได้ที่เว็บไซต์https://student.edudev.in.thโดยจะต้องกรอกเลขประจําตัวประชาชน และเลขประจําตัวนักเรียน
.
ส่วนนักเรียน รร.เอกชน ตรวจสอบได้ที่เว็บไซต์https://regis-test.opec.go.th/หรือแอปพลิเคชัน สช. On mobile โดยนักเรียนไทยให้กรอกเลขประจําตัวประชาชน และนักเรียนต่างชาติหรือนักเรียนที่ไม่มีหลักฐานทางทะเบียน ให้ใช้รหัส G-Code จาก รร. ที่ศึกษาอยู่
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-พิธีทางศาสนามหามงคล 5 ศาสนา เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
วันจันทร์ที่ 15 สิงหาคม 2565
พิธีทางศาสนามหามงคล 5 ศาสนา เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
พิธีทางศาสนามหามงคล 5 ศาสนา เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
วันที่ 12 สิงหาคม 2565 เวลา 09.09 น. นายวีระกิตติ์ รันทกิจธนวัชร์ ผู้ตรวจราชการกระทรวงอุตสาหกรรม เข้าร่วมพิธีทางศาสนามหามงคล 5 ศาสนา เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง โดยมีพลเอกประยุทธ์ จันทร์โอชา นายกรัฐมนตรี เป็นประธานในพิธี ณ ท้องสนามหลวง
รัฐบาลไทย-ข่าวทำเนียบรัฐบาล-รฟม. เข้าพบประชาสัมพันธ์จังหวัดภูเก็ต เพื่อประชาสัมพันธ์ การจัดประชุมรับฟังความคิดเห็น (เพิ่มเติม) โครงการระบบขนส่งมวลชนจังหวัดภูเก็ต ระยะที่ 1
วันพฤหัสบดีที่ 11 พฤศจิกายน 2564
รฟม. เข้าพบประชาสัมพันธ์จังหวัดภูเก็ต เพื่อประชาสัมพันธ์ การจัดประชุมรับฟังความคิดเห็น (เพิ่มเติม) โครงการระบบขนส่งมวลชนจังหวัดภูเก็ต ระยะที่ 1
ช่วงท่าอากาศยานนานาชาติภูเก็ต – ห้าแยกฉลอง
วันนี้ (11 พฤศจิกายน 2564) นางสาวจิรฐา วัฒนประดิษฐ์ ผู้อํานวยการสํานักสื่อสารองค์กร
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม เป็นผู้แทน รฟม. นําเจ้าหน้าที่ฝ่ายพัฒนาโครงการรถไฟฟ้า รฟม. และที่ปรึกษาโครงการระบบขนส่งมวลชนจังหวัดภูเก็ต ระยะที่ 1 ช่วงท่าอากาศยานนานาชาติภูเก็ต – ห้าแยกฉลอง เข้าพบนางไอศยา สินบุษกร ประชาสัมพันธ์จังหวัดภูเก็ต และนายโสภณ เคี่ยมการ ผู้อํานวยการสถานีวิทยุกระจายเสียงแห่งประเทศไทย จังหวัดภูเก็ต เพื่อประชาสัมพันธ์การจัดการประชุมเพื่อประชาสัมพันธ์และรับฟังความคิดเห็น (เพิ่มเติม) โครงการระบบขนส่งมวลชนจังหวัดภูเก็ต ระยะที่ 1 ที่จะมีขึ้นในวันศุกร์ที่ 12 พฤศจิกายน 2564 ณ ห้องประชุมภูเก็ต แกรนด์ บอลรูม 1-2 ชั้น 2 โรงแรมรอยัล ภูเก็ต ซิตี้ อําเภอเมืองภูเก็ต จังหวัดภูเก็ต พร้อมกันนี้ ได้ประชาสัมพันธ์ข้อมูลโครงการ เพื่อสร้างการรับรู้ให้แก่ชาวจังหวัดภูเก็ต
ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจ การรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-กรมทางหลวงชนบท เตรียมความพร้อมมาตรการอำนวยความสะดวกและปลอดภัยให้ประชาชน
วันพฤหัสบดีที่ 12 พฤษภาคม 2565
กรมทางหลวงชนบท เตรียมความพร้อมมาตรการอํานวยความสะดวกและปลอดภัยให้ประชาชน
รองรับการเดินทางช่วงวันวิสาขบูชา 2565 ตามนโยบายของรัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท (ทช.) กระทรวงคมนาคม เปิดเผยว่า ในช่วงวันหยุดวันพืชมงคลและวันหยุดชดเชยวันวิสาขบูชา ระหว่างวันที่ 13 - 16 พฤษภาคม 2565 คาดว่าจะมีปริมาณการจราจรเดินทางออกสู่ต่างจังหวัดเป็นจํานวนมาก ทช. จึงได้จัดทําแผนอํานวยความสะดวก และความปลอดภัยรองรับการเดินทางในช่วงวันหยุดดังกล่าว ตามนโยบายของนายศักดิ์สยาม ชิดชอบ รัฐมนตรี ว่าการกระทรวงคมนาคม ที่ได้สั่งการให้ทุกหน่วยงานในสังกัดดําเนินการตามมาตรการอํานวยความสะดวก และความปลอดภัยด้านการเดินทางให้กับประชาชน เพื่อป้องกันและลดอัตราการเกิดอุบัติเหตุบนท้องถนนอย่างมีประสิทธิภาพและยั่งยืน โดยในส่วนของ ทช. ได้มีแนวทางให้หน่วยงานทั้งส่วนกลางและส่วนภูมิภาคดําเนินการตามมาตรการดังนี้
1. ปรับปรุงซ่อมแซมถนนและสะพานในความรับผิดชอบให้มีความสะดวกและปลอดภัยโดยติดตั้งเครื่องหมายจราจร อุปกรณ์อํานวยความปลอดภัย ไฟฟ้าแสงสว่าง และไฟสัญญาณจราจร
2. บันทึกข้อมูลสถิติอุบัติเหตุที่เกิดขึ้นระหว่างวันที่ 13 - 16 พฤษภาคม 2565 ผ่านระบบ ARMS ทุกวัน ก่อนเวลา 11.00 น. ของวันถัดไป
3. เฝ้าระวังอุบัติเหตุให้กับผู้ใช้เส้นทางและเข้าช่วยเหลือเมื่อพบรถเสียหรือเกิดอุบัติเหตุ โดยดําเนินการตามความเหมาะสมของสถานการณ์การแพร่ระบาดของโรคติดเชื้อไวรัส COVID-19 ในแต่ละพื้นที่
4.รณรงค์ความปลอดภัยทางถนนอย่างต่อเนื่อง ภายใต้การรณรงค์ “ไม่ขับรถเร็ว - คาดเข็มขัดนิรภัย - สวมหมวกนิรภัย - ดื่มไม่ขับ - รักษาวินัยจราจร”
5. โครงการที่อยู่ระหว่างดําเนินการก่อสร้างและงานซ่อมบํารุงทางและสะพาน ให้ตรวจสอบพื้นที่โครงการในความรับผิดชอบแล้วดําเนินการคืนพื้นผิวจราจรให้สามารถสัญจรได้ พร้อมทั้งติดตั้งป้ายเตือน สัญญาณไฟจราจร ไฟฟ้าแสงสว่าง และอุปกรณ์อํานวยความปลอดภัยบริเวณพื้นที่ก่อสร้างให้ครบถ้วน พร้อมตรวจสอบให้อยู่ในสภาพที่สามารถใช้งานได้อยู่เสมอ
ทั้งนี้ ทช. ขอความร่วมมือผู้ใช้รถใช้ถนนโปรดใช้ความระมัดระวังในการขับขี่และปฏิบัติตามกฎจราจรอย่างเคร่งครัด โดยคํานึงถึงมาตรการป้องกันการแพร่ระบาดของโรคติดเชื้อไวรัส COVID-19 เพื่อให้สามารถเดินทางท่องเที่ยวและเดินทางกลับภูมิลําเนาได้อย่างอุ่นใจ สะดวกและปลอดภัย หากต้องการสอบถามเส้นทางของ ทช. ประชาชนสามารถติดต่อสอบถามข้อมูลหรือแจ้งเหตุเพิ่มเติมได้ที่ สายด่วน ทช. โทร. 1146 หรือเว็บไซต์ ww.drr.go.th
รัฐบาลไทย-ข่าวทำเนียบรัฐบาล-ปลัด วธ. เป็นประธานการประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๗/๒๕๖๔
วันจันทร์ที่ 12 กรกฎาคม 2564
ปลัด วธ. เป็นประธานการประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๗/๒๕๖๔
การประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๗/๒๕๖๔ (ประชุมทางไกล ผ่านระบบ Microsoft Teams)
วันที่ ๑๒ กรกฎาคม ๒๕๖๔ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๗/๒๕๖๔ (ประชุมทางไกล ผ่านระบบ Microsoft Teams) โดยมีนายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ และคณะอนุกรรมการบริหารกองทุนฯ เข้าร่วม ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-นายกฯ มอบรองฯ วิษณุ นั่งประธานคณะกรรมการขับเคลื่อนงานด้านสตรี แทนจุรินทร์ ที่ลาออก
วันอังคารที่ 26 เมษายน 2565
นายกฯ มอบรองฯ วิษณุ นั่งประธานคณะกรรมการขับเคลื่อนงานด้านสตรี แทนจุรินทร์ ที่ลาออก
นายกฯ มอบรองฯ วิษณุ นั่งประธานคณะกรรมการขับเคลื่อนงานด้านสตรี แทนจุรินทร์ ที่ลาออก
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 26 เมษายน 2565 ว่า ครม.รับทราบคําสั่งสํานักนายกรัฐมนตรี มอบหมายให้รองนายกรัฐมนตรี นายวิษณุ เครืองาม ปฏิบัติหน้าที่ประธานคณะกรรมการ 2 ชุด ประกอบด้วย คณะกรรมการนโยบายและยุทธศาสตร์การพัฒนาสถานภาพสตรีแห่งชาติ และคณะกรรมการส่งเสริมความเท่าเทียมระหว่างเพศ แทนรองนายกรัฐมนตรี นายจุรินทร์ ลักษณวิศิษฏ์ ที่ได้ลาออกไปก่อนหน้านี้
รัฐบาลไทย-ข่าวทำเนียบรัฐบาล-ก.เกษตรฯ รุกเดินหน้า Pig Sandbox นำร่องที่ราชบุรี
วันศุกร์ที่ 22 กรกฎาคม 2565
ก.เกษตรฯ รุกเดินหน้า Pig Sandbox นําร่องที่ราชบุรี
วางระบบควบคุมโรค ASF และฟื้นฟูฟาร์มสุกรอย่างต่อเนื่อง
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยว่า ตามนโยบายของพลเอกประยุทธ์ จันทร์โอชา นายกรัฐมนตรี ได้มีนโยบายเสนอให้ตั้งโครงการ Sandbox ปศุสัตว์ เพื่อเพิ่มช่องทางรายได้สร้างความยั่งยืนให้อาชีพเกษตรกรผู้เลี้ยงสัตว์ ส่งเสริมการเลี้ยงสัตว์เพื่อเป็นช่องทางในการเพิ่มรายได้ควบคู่กับการทําเกษตร ได้มอบหมายให้กระทรวงเกษตรและสหกรณ์จัดทํา Sandbox ปศุสัตว์ โดยพิจารณากําหนดพื้นที่ กลุ่มเป้าหมาย เพื่อควบคุมโรคสัตว์และส่งเสริมการเลี้ยงสัตว์ ให้ดําเนินการเป็นโครงการนําร่อง และประสานกับกระทรวงพาณิชย์ในการหาช่องทางส่งออกไปยังตลาดประเทศเพื่อนบ้านและต่างประเทศ จึงได้มอบหมายกรมปศุสัตว์ให้เร่งดําเนินการและติดตามความคืบหน้าโครงการนี้มาโดยตลอด ซึ่งกรมปศุสัตว์ได้กําหนดพื้นที่นําร่อง “Pig Sandbox” เพื่อควบคุมโรคและส่งเสริมการเลี้ยงสุกรในพื้นที่ดังกล่าวภายใต้มาตรการ 3S คือ SCAN พื้นที่ SCREEN ความเหมาะสม และ SUPPORT การเลี้ยงดู การตลาดและแหล่งทุน
ทั้งนี้ กรมปศุสัตว์ได้ดําเนินโครงการ Pig Sandbox แบ่งเป็น พื้นที่นําร่อง พื้นที่ขยายผล พื้นที่ปลอดโรค ASF – Free Zone และพื้นที่นอกเขตปลอดโรค เป็นโครงการนําร่องต้นแบบการเลี้ยงสุกร เพื่อการควบคุมป้องกันการเกิดโรคอหิวาต์แอฟริการในสุกร (ASF) และโรคปากและเท้าเปื่อย (FMD) ส่งเสริมและฟื้นฟูการผลิตสุกร เพื่อการผลิตสินค้าปศุสัตว์ที่มีคุณภาพ ยกระดับการจัดการฟาร์มและการเลี้ยงดูให้มีคุณภาพมาตรฐาน และส่งเสริมอาชีพแก่เกษตรกร ได้ทําโครงการวิจัย “Sandbox ในการวางระบบการควบคุมโรคและฟื้นฟูฟาร์มสุกรที่ได้รับผลกระทบจากโรคปากและเท้าเปื่อยและโรคอหิวาต์แอฟริกาในสุกร ในพื้นที่นําร่องจังหวัดราชบุรี” โดยมีระยะเวลาดําเนินการโครงการ 1 ปี ตั้งแต่วันที่ 4 พฤษภาคม 2565 – 3 พฤษภาคม 2566 ได้การสนับสนุนงบประมาณวิจัยจากสํานักงานพัฒนาการวิจัยการเกษตร (องค์การมหาชน) หรือ สวก. วงเงินงบประมาณ 10,070,720.00 บาท กําหนดโอนทั้งหมด 4 งวด โดยงวดแรก ได้โอนไปแล้ว จํานวน 3,142,560.00 บาท สําหรับเป็นแนวทางต้นแบบในการควบคุมป้องกันโรค การส่งเสริมและฟื้นฟูการเลี้ยงสุกรของเกษตรกรรายเล็กและเกษตรกรรายย่อย เป็นการเตรียมความพร้อมด้านต่าง ๆ เพื่อยกระดับและปรับระบบการเลี้ยงให้เข้าสู่มาตรฐาน GFM หรือ GAP หรือระบบ compartment และเป็นการเตรียมความพร้อมของเกษตรกรในพื้นที่เพื่อนําสุกรกลับมาเลี้ยงรอบใหม่
ด้าน นายสัตวแพทย์สรวิศ ธานีโต อธิบดีกรมปศุสัตว์ กล่าวเพิ่มเติมว่า จากการดําเนินงานในการควบคุมและป้องกันโรค ASF อย่างเข้มงวดมาโดยตลอด ทําให้ประเทศไทยเป็นอันดับหนึ่งในอาเซียนที่ควบคุมโรคได้ดีที่สุด จนทําให้ประเทศฟิลิปปินส์เข้ามาศึกษาดูงานในมาตรการควบคุม ป้องกันและเฝ้าระวังโรค ASF ในประเทศไทย เพื่อนําไปประยุกต์ใช้ในการป้องกันโรคในประเทศฟิลิปปินส์ สําหรับโครงการ Pig Sandbox จะเป็นเขตพื้นที่ควบคุมพิเศษ เพื่อเป็นต้นแบบนําร่องในการส่งเสริมและฟื้นฟูการผลิต สามารถควบคุมป้องกันการเกิดโรคระบาดต่าง ๆ ในสุกรได้ เป็นการปรับปรุงระบบความปลอดภัยทางชีวภาพของการเลี้ยงสุกรในฟาร์มให้มีการจัดการและการป้องกันควบคุมโรคที่เหมาะสมยิ่งขึ้น ทั้งนี้ หากประชาชนต้องการข่าวสารหรือข้อมูลเพิ่มเติมสามารถค้นหาได้ที่ www.dld.go.th หรือที่แอปพลิเคชัน DLD 4.0 หรือสายด่วนกรมปศุสัตว์ 063-225 -6888 ได้ตลอดเวลา 24 ชั่วโมง
รัฐบาลไทย-ข่าวทำเนียบรัฐบาล-ชัยวุฒิ ชู PDPA สร้างประโยชน์คนไทยทั้งประเทศ
วันอังคารที่ 14 มิถุนายน 2565
ชัยวุฒิ ชู PDPA สร้างประโยชน์คนไทยทั้งประเทศ
ชัยวุฒิ ชู PDPA สร้างประโยชน์คนไทยทั้งประเทศ
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม ย้ํากับสํานักข่าวกรองแห่งชาติและเครือข่ายการข่าวทั่วประเทศว่า PDPA มุ่งคุ้มครองสิทธิในข้อมูลส่วนบุคคลของคนไทยทั้งประเทศ ทั้งเบอร์โทรศัพท์ ที่อยู่ ประวัติ เป็นต้น ขอให้ผู้เข้าร่วมอบรมช่วยชี้แจง พ.ร.บ.คุ้มครองข้อมูลส่วนบุคคล พ.ศ. 2562 (PDPA) ที่เริ่มบังคับใช้ 1 มิ.ย. 65 ให้ประชาชนเข้าใจว่า ยังใช้ชีวิตเหมือนปกติ ถ่ายรูป โพสต์รูป ติดคนอื่นได้ ไม่ต้องกังวล ตราบใดที่ไม่ไปสร้างความเสียหาย หรือ เอารูปคนอื่นไปหาผลประโยชน์
ในวันที่ 14 มิ.ย. นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม ได้กล่าวเปิดงานอบรม “PDPA ข้อกฎหมายและแนวปฏิบัติสําหรับสํานักข่าวกรองแห่งชาติและเครือข่ายความมั่นคง” โดยเป็นการร่วมจัดอบรม ระหว่างสํานักข่าวกรองแห่งชาติ และกระทรวงดิจิทัลเพื่อเศรษฐกิจและสังคม เพื่อมุ่งให้ความรู้ PDPA ตลอดจนแนวปฏิบัติ ที่ถูกต้อง
นายชัยวุฒิกล่าวว่า สํานักข่าวกรองแห่งชาติ และเครือข่ายความมั่นคง มีบทบาทหน้าที่ตามกฎหมายในการดําเนินการทางการข่าวเพื่อความมั่นคงของรัฐ ซึ่งการดําเนินการนี้ ได้รับการยกเว้นจาก PDPA ตามมาตรา 4 (2) การดําเนินการของหน่วยงานรัฐที่มีหน้าที่ในการรักษาความมั่นคงของรัฐ ซึ่งรวมถึงความมั่นคงทางการคลังของรัฐ หรือการรักษาความมั่นคงปลอดภัยของประชาชน อย่างไรก็ตาม หน่วยงานและผู้เกี่ยวข้อง ก็ต้องมีความระมัดระวังในการเก็บรักษาข้อมูลส่วนบุคคลของประชาชนที่ได้มา อย่าให้รั่วไหล หรือถูกนําไปใช้อย่างผิดกฎหมาย
กฎหมายฉบับนี้ มีทั้งโทษทางแพ่ง โทษทางอาญา และโทษทางปกครอง มุ่งลงโทษอาชญากรและคนร้าย ซึ่งคิดว่า เป็นเรื่องที่สําคัญที่ทางผู้เข้าร่วมอบรมต้องรู้ ให้ครบถ้วน ถูกต้อง
นายเวทางค์ พ่วงทรัพย์ รองปลัดกระทรวงดิจิทัลฯ ปฏิบัติหน้าที่เลขาธิการคณะกรรมการคุ้มครองข้อมูลส่วนบุคคล กล่าวว่า การจัดอบรมในครั้งนี้ เป็นไปตามนโยบายของกระทรวงดิจิทัลฯ ที่ต้องการให้ PDPA เกิดประโยชน์กับประชาชน ในขณะเดียวกัน มุ่งให้ผู้ที่เกี่ยวข้องมีภาระในการปฏิบัติตามกฎหมายน้อยที่สุด สะท้อนการเริ่มบังคับใช้ในช่วงแรก ที่ไม่ควรเป็นภาระมากเกินไป เน้นการให้ความรู้และตักเตือน และการอบรมนี้ เป็นส่วนหนึ่งของการ สร้างความรู้ความเข้าใจที่ถูกต้อง โดยกระทรวงดิจิทัลฯ จัดร่วมกับสํานักข่าวกรองแห่งชาติ
“ฝากผู้เข้าร่วมอบรม ช่วยชี้แจงเรื่อง PDPA กับประชาชนได้เข้าใจว่า ยังใช้ชีวิตเหมือนปกติ ถ่ายรูป โพสต์รูป ติดคนอื่นได้ ไม่ต้องกังวล ตราบใดที่ไม่ไปสร้างความเสียหาย หรือ เอารูปคนอื่นไปหาผลประโยชน์” รัฐมนตรีชัยวุฒิ กล่าว
ข้อมูลเพิ่มเติม FB : PDPC Thailand หรือ โทร 1111
***********************
รัฐบาลไทย-ข่าวทำเนียบรัฐบาล-นายกฯ ยินดีเปิดด่านพรมแดนสะเดาเป็นไปด้วยความคึกคัก พร้อมขอบคุณเจ้าหน้าที่ฝ่ายปกครองและสาธารณสุขที่คอยดูแลความปลอดภัย และอำนวยความสะดวกให้การเปิดด่านเป็นไปด้วยความเรียบร้อย
วันอาทิตย์ที่ 3 เมษายน 2565
นายกฯ ยินดีเปิดด่านพรมแดนสะเดาเป็นไปด้วยความคึกคัก พร้อมขอบคุณเจ้าหน้าที่ฝ่ายปกครองและสาธารณสุขที่คอยดูแลความปลอดภัย และอํานวยความสะดวกให้การเปิดด่านเป็นไปด้วยความเรียบร้อย
นายกฯ ยินดีเปิดด่านพรมแดนสะเดาเป็นไปด้วยความคึกคัก พร้อมขอบคุณเจ้าหน้าที่ฝ่ายปกครองและสาธารณสุขที่คอยดูแลความปลอดภัย และอํานวยความสะดวกให้การเปิดด่านเป็นไปด้วยความเรียบร้อย
วันนี้(3เม.ย.65)นายธนกรวังบุญคงชนะโฆษกประจําสํานักนายกรัฐมนตรีเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมขอบคุณผลตอบรับจากการดําเนินการเปิดรับนักท่องเที่ยวบริเวณด่านพรมแดนสะเดาอําเภอสะเดาจังหวัดสงขลาได้เปิดเป็นวันแรกเมื่อวันที่1เมษายน2565ซึ่งเป็นไปด้วยความเรียบร้อยและได้รับการตอบรับที่ดีจากนักท่องเที่ยวมาเลเซียโดยบรรยากาศบริเวณด่านพรมแดนสะเดาเป็นไปด้วยความคึกคักหลังจากที่ด่านพรมแดนสะเดาต้องปิดไม่ให้นักท่องเที่ยวเดินทางเข้ามาไทยนานกว่า2ปีเนื่องจากสถานการณ์แพร่ระบาดของโรคโควิด-19
โฆษกประจําสํานักนายกฯกล่าวว่ารัฐบาลให้ความสําคัญกับการฟื้นฟูการท่องเที่ยวมาอย่างต่อเนื่องเพื่อบรรเทาผลกระทบที่ประชาชนในส่วนของอุตสาหกรรมการท่องเที่ยวได้รับและบริเวณอําเภอสะเดาจังหวัดสงขลานับว่าเป็นเมืองท่องเที่ยวชายแดนที่ได้รับความนิยมจากนักท่องเที่ยวมาเลเซียโดยรัฐบาลได้เตรียมความพร้อมและมาตรการในการรองรับนักท่องเที่ยวเตรียมโรงแรมที่ผ่านมาตรฐานSHA Extra plusซึ่งรองรับนักท่องเที่ยวที่จะเดินทางมาในระบบTest & Goให้เพียงพอทั้งนี้การเปิดด่านพรมแดนสะเดาตั้งแต่เวลา5.00น.ของวันที่1เมษายน2565พบว่ามีนักท่องเที่ยวจากมาเลเซียซึ่งลงทะเบียนผ่านThailand passเดินทางผ่านด่านพรมแดนสะเดาอย่างต่อเนื่องซึ่งนายกรัฐมนตรีได้กําชับหน่วยงานที่เกี่ยวข้องให้สร้างความเข้าใจอํานวยความสะดวกและแก้ไขปัญหาที่ติดขัดของนักท่องเที่ยวทั้งเรื่องการเตรียมเอกสารการเดินทางและการลงทะเบียนผ่านระบบThailand passหลังจากพบว่ามีนักท่องเที่ยวที่อาจเข้าใจคลาดเคลื่อนและเตรียมเอกสารไม่ครบถ้วน
“นายกรัฐมนตรียินดีที่การเปิดด่านพรมแดนสะเดาได้รับการตอบรับที่ดีจากนักท่องเที่ยวมาเลเซียรัฐบาลมุ่งมั่นที่จะฟื้นฟูการท่องเที่ยวบริเวณชายแดนไทยและมาเลเซียให้กลับมาคึกคักและออกมาตรการที่จะส่งเสริมให้ผู้ประกอบการบริเวณชายแดนกลับมาค้าขายได้อีกครั้งอย่างไรก็ดีมาตรการฟื้นฟูการท่องเที่ยวจะควบคู่ไปกับการรักษามาตรการด้านสาธารณสุขซึ่งเจ้าหน้าที่ฝ่ายปกครองและสาธารณสุขได้มีการคัดกรองและตรวจสอบเอกสารการเดินทางของผู้ที่เดินทางผ่านด่านอย่างละเอียดโอกาสนี้นายกรัฐมนตรียังฝากขอบคุณเจ้าหน้าที่ทั้งสํานักงานตรวจคนเข้าเมืองด่านศุลกากรฝ่ายปกครองทหารตํารวจและเจ้าหน้าที่สาธารณสุขที่คอยดูแลความปลอดภัยและอํานวยความสะดวกให้การเปิดด่านเป็นไปด้วยความเรียบร้อย”นายธนกรฯกล่าว
—————-
รัฐบาลไทย-ข่าวทำเนียบรัฐบาล-​โฆษกรัฐบาลเผยนายกฯ ชื่นชมกลุ่มอาชีวะทำดี เปลี่ยนทัศนคติต่อนักเรียนอาชีวะเป็นกลุ่มคนที่พร้อมทำดี ช่วยเหลือประชาชนในชาติ
วันอังคารที่ 23 สิงหาคม 2565
​โฆษกรัฐบาลเผยนายกฯ ชื่นชมกลุ่มอาชีวะทําดี เปลี่ยนทัศนคติต่อนักเรียนอาชีวะเป็นกลุ่มคนที่พร้อมทําดี ช่วยเหลือประชาชนในชาติ
​โฆษกรัฐบาลเผยนายกฯ ชื่นชมกลุ่มอาชีวะทําดี เปลี่ยนทัศนคติต่อนักเรียนอาชีวะเป็นกลุ่มคนที่พร้อมทําดี ช่วยเหลือประชาชนในชาติ
วันนี้ (23 กรกฎาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมกลุ่มอาชีวะปกป้องสถาบัน ที่ประกาศ "ทําดีให้เด็กรุ่นใหม่ได้ดู" และได้ร่วมมือกับหน่วยงานต่างๆ ทําความดี ช่วยเหลือสังคม และช่วยเหลือชาวบ้านที่ได้รับความเดือดร้อนในทุกมิติ
โดยหนึ่งในการทําดีที่เป็นประโยชน์ได้แก่ สถาบันเทคโนโลยีปทุมวัน ร่วมกับกองทัพเรือ ตั้งจุดซ่อมแซมรถยนต์และรถจักรยานยนต์เพื่อช่วยเหลือบรรเทาความเดือดร้อนของประชาชน ณ บริเวณลานจอดรถอาคารนันทอุทยานสโมสร ถ.อิสรภาพ แขวงบ้านช่างหล่อ เขตบางกอกน้อย กรุงเทพมหานคร เพื่อตั้งจุดซ่อมแซมรถยนต์และรถจักรยานยนต์เพื่อช่วยเหลือบรรเทาความเดือดร้อนของประชาชน ที่ได้รับผลกระทบจากสถานการณ์พายุฝนและน้ําท่วม รวมทั้ง ซ่อมแซมห้องน้ํา ซ่อมแซมอาคาร โรงเรียนบ้านไร่ใหม่พัฒนา จ.เพชรบุรี
“นายกรัฐมนตรีชื่นชมการทําความดีทุกรูปแบบของทุกกลุ่มบุคคล เชื่อมั่นว่าความร่วมมือร่วมใจของทุกคนจะทําให้ประเทศไทยเต็มไปด้วยความสามัคคี และร่วมมือกันพัฒนาเพื่อความก้าวหน้าต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-​ออมสิน ปล่อยสินเชื่อผ่อนปรนเกณฑ์อนุมัติ “สินเชื่ออิ่มใจ” ช่วยธุรกิจร้านอาหารหรือเครื่องดื่ม ให้กู้ไม่เกินรายละ 100,000 บาท ไม่ต้องมีหลักประกัน ปลอดชำระเงินงวด 6 เดือน
วันศุกร์ที่ 9 กรกฎาคม 2564
​ออมสิน ปล่อยสินเชื่อผ่อนปรนเกณฑ์อนุมัติ “สินเชื่ออิ่มใจ” ช่วยธุรกิจร้านอาหารหรือเครื่องดื่ม ให้กู้ไม่เกินรายละ 100,000 บาท ไม่ต้องมีหลักประกัน ปลอดชําระเงินงวด 6 เดือน
ครม.เห็นชอบตามที่กระทรวงการคลังเสนอให้ธนาคารออมสินช่วยเหลือบรรเทาความเดือดร้อนของผู้ประกอบการร้านอาหารหรือเครื่องดื่มที่ได้รับผลกระทบจากการแพร่ระบาดของ COVID-19 ด้วยการปล่อยสินเชื่อผ่อนปรนเกณฑ์การอนุมัติ “สินเชื่ออิ่มใจ” วงเงิน 2,000 ล้านบาท
นายวิทัย รัตนากร ผู้อํานวยการธนาคารออมสิน เปิดเผยว่า คณะรัฐมนตรีมีมติเห็นชอบตามที่กระทรวงการคลังเสนอ ให้ธนาคารออมสินช่วยเหลือบรรเทาความเดือดร้อนของผู้ประกอบการร้านอาหารหรือเครื่องดื่มที่ได้รับผลกระทบจากการแพร่ระบาดของ COVID-19 ด้วยการปล่อยสินเชื่อผ่อนปรนเกณฑ์การอนุมัติ “สินเชื่ออิ่มใจ” วงเงิน 2,000 ล้านบาท ให้ผู้ประกอบการกู้ได้รายละไม่เกิน 100,000 บาท โดยไม่ต้องใช้หลักประกันการกู้ และให้ปลอดชําระเงินงวด 6 งวดแรก กําหนดระยะเวลากู้ไม่เกิน 5 ปี (รวมระยะเวลาปลอดชําระแล้ว) คิดอัตราดอกเบี้ย 3.99% ต่อปี และยกเว้นค่าธรรมเนียมการให้บริการสินเชื่อ
ในการนี้ ธนาคารเตรียมเปิดให้บุคคลที่เป็นเจ้าของกิจการร้านอาหาร ลงทะเบียนแจ้งความประสงค์ขอกู้ทางเว็บไซต์ธนาคารออมสิน www.gsb.or.th ตั้งแต่วันที่ 11 กรกฎาคม 2564 -วันที่ 31 ธันวาคม 2564 หรือจนกว่าจะครบจํานวนวงเงินโครงการ จากนั้นธนาคารจะตรวจสอบคุณสมบัติของผู้ลงทะเบียนขอกู้ โดยผู้กู้จะต้องแนบรูปถ่ายสถานประกอบการของตนเอง พร้อมเอกสารประกอบอื่น เช่น รูปถ่ายใบเสร็จ/สัญญาเช่า/ใบทะเบียนการค้า หรือเอกสารอื่นใดเพื่อเป็นหลักฐานยืนยันการประกอบกิจการและการเป็นเจ้าของ โดยสามารถตรวจสอบผลการพิจารณาคุณสมบัติเบื้องต้นได้หลังจากลงทะเบียนแล้วภายใน 5 วันทําการ หลังจากนั้น ผู้ที่คุณสมบัติผ่านเกณฑ์เบื้องต้น สามารถยื่นขอกู้ได้ที่แอป MyMo ในขั้นตอนถัดไป รวมระยะเวลาอนุมัติ ไม่เกิน 7 วันทําการ
ทั้งนี้ ร้านอาหารหรือเครื่องดื่มที่สามารถยื่นขอกู้ตามมาตรการสินเชื่ออิ่มใจ จะต้องเป็นสถานประกอบการในพื้นที่ถาวร เช่น ร้านที่เปิดในห้องแถวหรืออาคารพาณิชย์ ร้านอาหารในห้างสรรพสินค้า ฟู้ดคอร์ท รวมถึงร้านอาหารที่มีลักษณะเป็น Food Truck, Pop-Up Store, Booth & Kiosk เป็นต้น โดยธนาคารจะพิจารณาวงเงินให้กู้ตามขนาดของธุรกิจ ทั้งนี้ ขอความร่วมมือผู้ประกอบการที่ได้รับอนุมัติสินเชื่อไม่ลดการจ้างลูกจ้างเพื่อช่วยกันประคับประคองผู้ที่เดือดร้อนให้สามารถผ่านช่วงเวลานี้ไปด้วยกัน
สําหรับผู้ขายอาหารที่เป็นหาบเร่ แผงลอย หรือ รถเข็น สามารถใช้บริการสินเชื่อสู้ภัย COVID-19 ผ่านช่องทางแอป MyMo วงเงินให้กู้รายละไม่เกิน 10,000 บาท หรือถ้าเป็นกิจการร้านอาหารขนาดใหญ่ ที่มีความจําเป็นต้องใช้สินเชื่อมากกว่า อาจใช้บริการสินเชื่อดอกเบี้ยต่ําเพื่อผู้ประกอบการ SMEs ภาคการท่องเที่ยว วงเงินให้กู้รายละ 500,000 บาท ที่ยังเปิดรับคําขอกู้อยู่ขณะนี้ก็ได้
สอบถามข้อมูลเพิ่มเติมได้ที่ GSB Contact Center โทร. 1115 และที่ facebook : GSB Society
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะอนุกรรมการให้ความช่วยเหลือประจำกรุงเทพมหานครและที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๑ ครั้งที่ ๑๕/๒๕๖๔
วันอังคารที่ 29 มิถุนายน 2564
กระทรวงยุติธรรม ประชุมคณะอนุกรรมการให้ความช่วยเหลือประจํากรุงเทพมหานครและที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑ ครั้งที่ ๑๕/๒๕๖๔
กระทรวงยุติธรรม ประชุมคณะอนุกรรมการให้ความช่วยเหลือประจํากรุงเทพมหานครและที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑ ครั้งที่ ๑๕/๒๕๖๔
ในวันอังคารที่๒๙มิถุนายน๒๕๖๔เวลา๑๓.๓๐น.ณห้องประชุม๑๐-๐๘อาคารกระทรวงยุติธรรมนายชัยวิทย์อรรถานนท์ผู้ตรวจราชการกรมกรมบังคับคดีเป็นประธานการประชุมคณะอนุกรรมการให้ความช่วยเหลือประจํากรุงเทพมหานครและที่เกินอํานาจของคณะอนุกรรมการให้ความช่วยเหลือประจําจังหวัดคณะที่๑ครั้งที่๑๕/๒๕๖๔
โดยที่ประชุมรับทราบข้อมูลแสดงการให้ความช่วยเหลือประชาชนปีงบประมาณ๒๕๖๔(ภาพรวมทั่วประเทศ)ปัจจุบันมีผู้เข้ารับบริการทั้งหมดจํานวน3,336ราย(ณวันที่1ตุลาคม2563 – 15มิถุนายน2564)แบ่งเป็นผู้มาขอรับคําปรึกษากฎหมายจํานวน367รายและผู้มาขอรับความช่วยเหลือตามภารกิจของกองทุนยุติธรรมจํานวน2,969รายนอกจากนี้ที่ประชุมร่วมกันพิจารณาคําขอรับความช่วยเหลือเสนอคณะอนุกรรมการให้ความช่วยเหลือประจํากรุงเทพมหานครฯคณะที่๑ จํานวน๒๑รายประกอบด้วยคําขอรับความช่วยเหลือในการดําเนินคดีจํานวน๖รายคําขอรับความช่วยเหลือการขอปล่อยชั่วคราวผู้ต้องหาหรือจําเลยจํานวน๑๕ราย
รัฐบาลไทย-ข่าวทำเนียบรัฐบาล-ปลัด พม. เสนอผลงานสร้างความเสมอภาคทางเพศท่ามกลางวิกฤตโควิด - 19 ของไทย พร้อมจับมือสมาชิกสหประชาชาติมุ่งบรรลุ SDGs ในปี 2030
วันศุกร์ที่ 8 กรกฎาคม 2565
ปลัด พม. เสนอผลงานสร้างความเสมอภาคทางเพศท่ามกลางวิกฤตโควิด - 19 ของไทย พร้อมจับมือสมาชิกสหประชาชาติมุ่งบรรลุ SDGs ในปี 2030
ปลัด พม. เสนอผลงานสร้างความเสมอภาคทางเพศท่ามกลางวิกฤตโควิด - 19 ของไทย พร้อมจับมือสมาชิกสหประชาชาติมุ่งบรรลุ SDGs ในปี 2030
เมื่อวันที่ 7 ก.ค. 65 นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) นําเสนอผลการดําเนินงานของประเทศไทยในการสร้างความเสมอภาคระหว่างเพศที่สอดคล้องกับเป้าหมายการพัฒนาที่ยั่งยืน (SDGs) เป้าหมายที่ 5 Gender Equality (ความเท่าเทียมทางเพศ) ร่วมกับประเทศสมาชิกสหประชาชาติ ในการประชุมหารือระดับสูงทางการเมืองว่าด้วยการพัฒนาที่ยั่งยืน ประจําปี 2565 (High-level Political Forum on Sustainable Development: HLPF2022) ณ สํานักงานใหญ่สหประชาชาติ นครนิวยอร์ก สหรัฐอเมริกา
นางพัชรี กล่าวในการประชุมว่า ประเทศไทยมีความก้าวหน้าในการส่งเสริมสิทธิสตรีและสร้างความเท่าเทียมทางเพศหลายประการ อาทิ มาตรการการคุ้มครองผู้หญิงและเด็กจากความรุนแรงในครอบครัว การล่วงละเมิดและการคุกคามทางเพศ การฟื้นฟูเยียวยาจากการเป็นผู้เสียหายจากการค้ามนุษย์ การตั้งศูนย์ประสานงานด้านเด็กและสตรีในจังหวัดชายแดนภาคใต้ (ศป.ดส.) เพื่อส่งเสริมความเสมอภาคทางเพศรวมถึง "นโยบายการศึกษาเพื่อทุกคน" สําหรับโอกาสทางการศึกษาที่เท่าเทียมของผู้หญิงและเด็ก
นางพัชรี กล่าวต่อไปว่า ประเทศไทยยังมีนโยบายและโครงการเพื่อสร้างความเท่าเทียมทางเพศในระดับพื้นที่ อาทิ การป้องกันและแก้ไขปัญหาการตั้งครรภ์ในวัยรุ่น การสร้างความตระหนักรู้ด้านความเท่าเทียมทางเพศผ่านกิจกรรมของสภาเด็กและเยาวชน การจัดตั้งกองทุนพัฒนาบทบาทสตรีเพื่อให้สตรีสามารถมีอาชีพและรายได้ ตลอดจนมีส่วนร่วมในกระบวนการตัดสินใจ อีกทั้งได้เน้นย้ําถึงการส่งเสริมความเสมอภาคระหว่างเพศต้องอาศัยการทํางานอย่างบูรณาการและความร่วมมือจากภาคีเครือข่ายทุกภาคส่วนที่เกี่ยวข้องกับคนทุกคนในครอบครัว สังคม และชุมชน เพื่อให้ประเทศไทยสามารถบรรลุเป้าหมาย SDGs ได้ในปี 2030 โดยไม่ทอดทิ้งใครไว้ข้างหลัง
นางพัชรี กล่าวเพิ่มเติมว่า สําหรับการประชุมหารือระดับสูงทางการเมืองว่าด้วยการพัฒนาที่ยั่งยืน ประจําปี 2565 (HLPF2022) มีการประชุมไปจนถึงวันที่ 15 ก.ค. 65 เพื่อเป็นเวทีสําคัญสําหรับประเทศสมาชิกสหประชาชาติในการรายงานความคืบหน้าการดําเนินงานและแลกเปลี่ยนประสบการณ์เพื่อขับเคลื่อนและบรรลุ SDGs ภายในปี 2030
รัฐบาลไทย-ข่าวทำเนียบรัฐบาล-รัฐบาลจัดงานเทศกาลปีใหม่ 2565
วันอังคารที่ 28 ธันวาคม 2564
รัฐบาลจัดงานเทศกาลปีใหม่ 2565
วันจันทร์ที่ 27 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลจัดงานเทศกาลปีใหม่ 2565 Amazing Thailand Countdown 2022 ให้ประชาชนได้เฉลิมฉลองช่วงเวลาส่งท้ายปีเก่าต้อนรับปีใหม่ด้วยความสุขและความปลอดภัย โดยมีการจัดงานใน 5 พื้นที่หลัก ได้แก่ หอคําหลวง อุทยานราชพฤกษ์ จ.เชียงใหม่ หน้าศาลากลาง จ.นครราชสีมา หาดแสงจันทร์ จ.ระยอง วัดพระราม จ.พระนครศรีอยุธยา หาดปลายแหลมสะพานหิน จ.ภูเก็ต และพื้นที่อื่น ๆ รวม 44 จังหวัดทั่วประเทศ ภายใต้มาตรการกระทรวงสาธารณสุข เช่น มีระบบลงทะเบียนตรวจวัดอุณหภูมิ ผู้ร่วมงานต้องได้รับวัคซีนโควิด-19 ครบตามเกณฑ์ หรือมีผลตรวจ ATK ผู้สนใจร่วมงานได้ตั้งแต่วันนี้ (27ธ.ค.64) -30 ธ.ค.2564 เวลา 16.00 – 22.00 น. และวันที่ 31 ธ.ค.2564 เวลา 16.00 – 00.30 น.
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กสร. ติวเข้มบุคลากรสู่ข้าราชการมืออาชีพ
วันอังคารที่ 29 มิถุนายน 2564
กสร. ติวเข้มบุคลากรสู่ข้าราชการมืออาชีพ
กสร. จัดฝึกอบรมโครงการพัฒนาสมรรถนะบุคลากรเพื่อเป็นข้าราชการมืออาชีพ เสริมสร้างศักยภาพ ทักษะ พัฒนาสมรรถนะที่ทันสมัยและจําเป็นต่อการปฏิบัติงาน นําไปสู่การปฏิบัติงานราชการอย่างมีประสิทธิภาพและประสิทธิผล เกิดประโยชน์สูงสุดต่อองค์กรและการให้บริการประชาชน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวในฐานะประธานเปิดโครงการพัฒนาสมรรถนะบุคลากรกรมสวัสดิการและคุ้มครองแรงงานเพื่อเป็นข้าราชการมืออาชีพว่า ข้าราชการนับเป็นกลไกสําคัญในการขับเคลื่อนหน่วยงานภาครัฐ และมีความสําคัญมากต่อการดําเนินนโยบายของรัฐบาลและระบบบริหารงานราชการ นายสุชาติ ชมกลิ่น รัฐมนตรีว่าการกระทรวงแรงงาน ได้มอบนโยบายให้พัฒนาข้าราชการทุกระดับให้มีความพร้อมรับความท้าทายและบริบทของการทํางานที่เปลี่ยนแปลงไป สามารถปฏิบัติงานให้สอดคล้องกับบทบาทหน้าที่ที่เกี่ยวข้องกับภารกิจอย่างมืออาชีพ และเกิดประโยชน์สูงสุดต่อองค์กร กรมสวัสดิการและคุ้มครองแรงงานจึงได้นโยบายดังกล่าวมาจัดฝึกอบรมพัฒนาสมรรถนะบุคลากรของกรม เพื่อเป็นข้าราชการมืออาชีพ และเป็นการเสริมสร้างศักยภาพ ทักษะ พัฒนาสมรรถนะที่ทันสมัยจําเป็นต่อการปฏิบัติงาน สามารถนําไปสู่การปฏิบัติงานที่ตนรับผิดชอบได้อย่างมีประสิทธิภาพ และนําไปประยุกต์ใช้ในการปฏิบัติงานกับบทบาทหน้าที่ที่เกี่ยวข้องกับภารกิจอย่างมืออาชีพ สําเร็จลุล่วงตรงตามเป้าหมายที่องค์กรกําหนดอย่างมีประสิทธิภาพและประสิทธิผล โดยผู้เข้ารับการอบรมเป็นข้าราชการกรมสวัสดิการและคุ้มครองแรงงาน ในสังกัดส่วนกลางและส่วนภูมิภาคจํานวน 110 คน ระยะเวลาการฝึกอบรม จํานวน 4 วัน ระหว่างวันที่ 29 มิถุนายน - 2 กรกฎาคม 2564
อธิบดี กสร. กล่าวเพิ่มเติมว่า เนื่องจากสถานการณ์ในปัจจุบันมีการแพร่ระบาดของเชื้อไวรัสโคโรนา 2019 (COVID-19) การจัดฝึกอบรมจึงเป็นรูปแบบออนไลน์ผ่านวิดีทัศน์ทางไกล (Video Conference) ณ กรมสวัสดิการและคุ้มครองแรงงาน ซึ่งสามารถเข้ารับฝึกอบรมได้ ณ หน่วยงานต้นสังกัดหรือสถานที่อื่นที่มีความเหมาะสม โดยตลอดระยะเวลาการฝึกอบรม มีการบันทึกเวลาเข้าอบรม และมีการทดสอบระหว่างการอบรมแบบเวลาจริงด้วย